Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL BEVILTIŠKŲ SKOLŲ NURAŠYMO**

2021 m. sausio 25 d. Nr. 34-649

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 6.128 straipsnio 1 dalimi, Lietuvos Respublikos mokesčių administravimo įstatymo 93 straipsnio 1 dalies 7 punktu, Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių, patvirtintų Lietuvos Respublikos finansų ministro 2002 m. vasario 11 d. įsakymu Nr. 40 ,,Dėl Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“, 2.2 papunkčiu, Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo, patvirtinto Lazdijų rajono savivaldybės administracijos direktoriaus 2020 m. gruodžio 22 d. įsakymu Nr. 10V-1213 ,,Dėl Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo patvirtinimo“, 10 ir 12 punktais ir atsižvelgdama į Lazdijų rajono savivaldybės administracijos 2021 m. sausio 19 d. pasiūlymą Nr. 1-179 ,,Dėl skolų pripažinimo beviltiškomis“, Lazdijų rajono savivaldybės taryba nusprendžia:

1. Pripažinti šių Lazdijų rajono savivaldybei nuosavybės teise priklausančių gyvenamųjų patalpų mirusių nuomininkų paliktas skolas už gyvenamųjų patalpų nuomos mokestį beviltiškomis:

|  |  |  |  |
| --- | --- | --- | --- |
| Eil. Nr. | Nuomininko vardas, pavardė | Adresas | Skola Eur |
| 1.  | Vida Žukauskienė | Lazdijai, Sodų g. 36-4 | 292,98 |
| 2.  | Romutė Čirienė | Lazdijų r. sav., Veisiejai, Dariaus ir Girėno g. 9-2 | 65,63 |

2. Pavesti Lazdijų rajono savivaldybės administracijos Centralizuotos buhalterinės apskaitos skyriui nurašyti beviltiškas skolas iš apskaitos dokumentų.

 3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Rimvydas Kupstas, tel. 8 694 53 212

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL BEVILTIŠKŲ SKOLŲ NURAŠYMO“ PROJEKTO**

**AIŠKINAMASIS RAŠTAS**

2021-01-20

Lazdijai

 Lazdijų rajono savivaldybės tarybos sprendimo projektas „Dėl beviltiškų skolų nurašymo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos civilinio kodekso 6.128 straipsnio 1 dalimi, Lietuvos Respublikos mokesčių administravimo įstatymo 93 straipsnio 1 dalies 7 punktu, Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių, patvirtintų“, Lietuvos Respublikos finansų ministro 2002 m. vasario 11 d. įsakymu Nr. 40 ,,Dėl skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo“, 2.2 papunkčiu, Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo, patvirtinto Lazdijų rajono savivaldybės administracijos direktoriaus 2020 m. gruodžio 22 d. įsakymu Nr. 10V-1213 ,,Dėl Nuomos mokesčio už Lazdijų rajono savivaldybei nuosavybės teise priklausančio savivaldybės būsto ir socialinio būsto nuomą surinkimo ir išieškojimo tvarkos aprašo patvirtinimo“ 10 ir 12 punktais ir atsižvelgiant į Lazdijų rajono savivaldybės administracijos 2021 m. sausio 19 d. pasiūlymą Nr. 1-179 ,,Dėl skolų pripažinimo beviltiškomis”.

 ***Šio sprendimo projekto tikslas*** – siūlyti pripažinti savivaldybei nuosavybės teise priklausančių mirusių butų nuomininkų

|  |  |  |  |
| --- | --- | --- | --- |
| Eil. Nr. | Nuomininko vardas, pavardė | Adresas | Skola Eur |
| 1.  | Vida Žukauskienė | Lazdijai, Sodų g. 36-4 | 292,98 |
| 2.  | Romutė Čirienė | Lazdijų r. sav. Veisiejai, Dariaus ir Girėno g. 9-2 | 65,63 |

skolas beviltiškomis ir pasibaigusiomis bei pavesti Lazdijų rajono savivaldybės administracijos Centralizuotos buhalterinės apskaitos skyriui nurašyti beviltiškas skolas iš apskaitos dokumentų. ***Kaip šiuo metu yra sprendžiami projekte aptarti klausimai*** – sprendimo projektas parengtas vadovaujantis Civiliniu kodekso 6.128 straipsnio 1 dalimi, kurioje nustatyta, kad mokestinė prievolė pasibaigia, kai fizinis asmuo yra miręs. Lietuvos Respublikos mokesčių administravimo įstatymo 93 straipsnio 1 dalies 7 punkte sakoma, kad kai fizinis asmuo mirė ir nėra galimybės padengti mokestinės nepriemokos iš mirusio asmens palikimo skola pripažįstama beviltiška, ir Lietuvos Respublikos finansų ministro 2002 m. vasario 11 d. ministro įsakymu Nr. 40 patvirtintų Skolų beviltiškumo bei pastangų susigrąžinti šias skolas įrodymo ir beviltiškų skolų sumų apskaičiavimo taisyklių patvirtinimo 2.2 papunktyje, kurioje beviltiškomis skolomis pripažįstama, jeigu skolininkas yra miręs ar paskelbtas mirusiu. Pateikti dokumentai, kad su Vida Žukauskiene, kuriai buvo išnuomotas butas, esantis Lazdijuose, Sodų g. 36-4, Lazdijų rajono savivaldybės administracijos direktoriaus 2020 m. gruodžio 9 d. įsakymu Nr. 10V-1167 ,,Dėl Lazdijų rajono savivaldybės administracijos direktoriaus 2020 m. spalio 29 d. įsakymo Nr. 10V-1041 ,,Dėl savivaldybės buto nuomos sutarties nutraukimo“ pakeitimo“, ir su Romute Čiriene, kuriai buvo išnuomotas butas, esantis Lazdijų r. sav., Veisiejuose, Dariaus ir Girėno g. 9-2, Lazdijų rajono savivaldybės administracijos direktoriaus 2021 m. sausio 8 d. įsakymu Nr. 10V-36 ,,Dėl savivaldybės buto nuomos sutarties nutraukimo“ yra nutrauktos nuomos sutartys, nuomininkėms mirus. Iš skolininkų atgauti skolų nėra galimybių, kadangi privalomo savo vardu registruoto turto asmenys neturi.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** *-* priėmus šį Lazdijų rajono tarybos sprendimą, galiojančių teisės aktų pakeisti ar panaikinti nereikės.

 ***Rengiant projektą gauti specialistų vertinimai ir išvados*** - dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vyr. specialistas Rimvydas Kupstas.

Biudžeto, finansų ir turto valdymo skyriaus vyr. specialistas Rimvydas Kupstas